Karol IX. (Švédsko)

Karol IX. (* 4. október 1550, Štokholm, Švédsko – † 30. október 1611, Nyköping) bol švédsky kráľ v rokoch 1604 až 1611.

Vláda 
Narodil sa ako najmladší z ôsmich detí švédskeho kráľa Gustáva I. a jeho druhej manželky Mararéty Leijonhufvud. Jeho staršími bratmi a predchodcami na švédskom tróne boli Erik XIV. (nevlastný brat – jediné dieťa z otcovho prvého manželstva) a Ján III.

Na trón sa dostal v čase napätej náboženskej atmosféry v Európe aj v protestantskom Švédsku. Jeho synovec a predchodca na švédskom tróne Žigmund I. bol rímsky katolík a spojenec Habsburgovcov. Riksdag zvolil Karola za regenta v roku 1595. Aby vylepšil svoju pozíciu, snažil sa prinútiť Klausa Flemminga, guvernéra Österlandu (Fínska), aby sa podriadil jeho autorite. Žigmund o trón definitívne prišiel v prospech svojho strýka v roku 1599. To viedlo k takmer siedmim desaťročiam sporadických konfliktov medzi rozdeleným rodom Vasa. Obe strany sa pokúšali obnoviť poľsko-švédsku úniu. 

Oficiálne bol Karol IX. švédskym kráľom od roku 1604 a korunovaný bol až v roku 1607. Jeho niekoľkoročná vláda bola v podstate nepretržitým konfliktom s Poľskom, Ruskom a v poslednom roku vlády i s Dánskom (boj o Laponsko). Zomrel v roku 1611.

Potomkovia 
11. mája 1579 sa v Heidelbergu oženil s Máriou Kristínou Falckou (* 1561† 1589), s ktorou mal šesť detí; z nich len jediná dcéra sa dožila dospelého veku:
 Margareta Elisabet (* 24. september 1580† 26. august 1585)
 Elisabet Sabina (* 12. marec 1582† 6. júl 1585)
 Ludvig (* 17. marec 1583† 26. máj 1583)
 Katarína (* 10. november 1584† 13. december 1638) ∞ gróf Kazimír Falcko-zweibruckenský, vojvoda zo Stegeborgu
 Gustav (* 12. jún 1587† 4. december 1587)
 Maria (* 10. december 1588† 24. apríl 1589)

Jeho druhou manželkou sa 27. augusta 1592 stala Kristína Holštajnsko-gottorpská (* 1573† 1625). Mali šesť detí, z nich však iba tri sa dožili dospelosti:
 Kristina (* 26. november 1593† 25. máj 1594)
 Gustav Adolf (* 9. december 1594† 6. november 1632), švédsky kráľ 
 Maria Elisabet (* 10. marec 1596† 7. august 1618) ∞ princ Ján Švédsky (15891618), syn Jána III. a Gunilly Bielke
 Kristina (* 26. november 1598† 25. máj 1599)
 Karl Filip (* 22. apríl 1601† 25. január 1622), vojvoda zo Södermanlandu
 Dieťa (*/† 20. júl 1606)

Jeho nemanželským synom bol Karol, gróf z Gyllenhielmu.

Iné projekty

Externé odkazy 
 Http://thepeerage.com/p11314.htm#i113137
 Http://runeberg.org/sbh/a0155.html

Zdroj 

Vládcovia Švédska
Vládcovia Fínska
Regenti Švédska
Vasovci
Osobnosti tridsaťročnej vojny
Protestantskí panovníci
Osobnosti zo Štokholmu